Poviedky a vety 1,

Anglicky, Slovensky, Ilustrované

{Stories and sentences 1}

{English, Slovak, Illustrated}

17 poviedok pre vek

od 3, 4, 5 a 6 rokov,

výber 1,

1700 viet

Róbert Hodoši

Andrew Lang

Tiráž

Titul: Poviedky a vety 1, Anglicky, Slovensky, Ilustrované

(Stories and sentences 1, English, Slovak, Illustrated)

Podnadpis: 17 poviedok pre vek od 3, 4, 5 a 6 rokov

Séria: Poviedky a vety, Anglicky, Slovensky, Ilustrované

Autori: Róbert Hodoši, Andrew Lang

Editoval a zozbieral: Andrew Lang (*1844, +1912)

Roky pôvodného vydania poviedok: 1889-1910

Výber zostavil, preložil a spracoval: Róbert Hodoši

Jazyková úprava: Róbert Hodoši (*1975)

Vydal: Robert Hodosi

Prvé ilustrované anglicko-slovenské vydanie: 2025/ix

Počet strán: 246, Počet slov: 50 tisíc

Tvorba obálky a obrázkov: Róbert Hodoši

Copyright © Robert Hodosi, 2025, Lovce, SK

ISBN

PDF 978-80-69176-01-0

EAN 9788069176010

EPUB 978-80-69176-02-7

EAN 9788069176027

MOBI 978-80-69176-03-4

EAN 9788069176034

Brož. kniha 978-80-69176-00-3

EAN 9788069176003

Úvod

Vitajte v čarovnom svete rozprávok s knihou „Poviedky a vety 1, Anglicky, Slovensky, Ilustrované“! Táto dvojjazyčná zbierka prináša 17 klasických rozprávok, ktoré očaria mladých čitateľov a zároveň ich pozvú na cestu objavovania anglického jazyka. Od známych príbehov ako „Tri medvede“, „Princezná na hrášku“ či „Červená čiapočka“ až po menej známe klenoty ako „Maličká Maja“, každá rozprávka prináša nielen dobrodružstvo, ale aj cenné ponaučenie o láskavosti, odvahe či usilovnosti. Dvojjazyčný formát so súbežným slovenským a anglickým textom umožňuje deťom užívať si príbehy a zároveň si prirodzene osvojovať anglickú slovnú zásobu a vetné štruktúry. Táto kniha je určená deťom od 3 do 6 rokov a je ideálnym spoločníkom pre rodičov a pedagógov, ktorí chcú spojiť radosť z rozprávania príbehov s učením jazyka. Nechajte sa vtiahnuť do kúzelných príbehov a vydajte sa na dobrodružstvo plné zábavy a múdrosti! Poviedky sú usporiadané podľa obťažnosti, veku a dĺžky.

„Myseľ, ktorá sa rozvinie vďaka novým skúsenostiam, sa už nikdy nevráti do svojich pôvodných rozmerov.“

(Oliver Wendell Holmes Sr.)

(americký lekár, básnik, esejista)

Introduction

Welcome to the magical world of fairy tales with the book "Stories and Sentences 1, English, Slovak, Illustrated"! This bilingual collection features 17 classic fairy tales that will captivate young readers while inviting them on a journey of discovery through the English language. From well-known stories like "The Three Bears," "The Princess on the Pea," or "Little Red Riding Hood" to lesser-known gems like "Little Maia," each tale offers not only adventure but also valuable lessons about kindness, courage, or diligence. The bilingual format, featuring parallel Slovak and English text, enables children to enjoy the stories while naturally acquiring English vocabulary and sentence structures. This book is designed for children aged 3 to 6 and is an ideal companion for parents and educators who wish to combine the joy of storytelling with language learning. Let yourself be drawn into enchanting stories and embark on an adventure full of fun and wisdom! The stories are organised according to difficulty, age and length.

“A mind that is stretched by a new experience can never go back to its old dimensions.”

(Oliver Wendell Holmes Sr.)

(an American physician, poet, essayist)

Obsah

Poviedky a vety 1,  Anglicky, Slovensky, Ilustrované

{Stories and sentences 1} {English, Slovak, Illustrated}

17 poviedok pre vek  od 3, 4, 5 a 6 rokov,  výber 1, 1700 viet

Róbert Hodoši  Andrew Lang

Tiráž

ISBN

Úvod

Introduction

Obsah

1*/ Tri medvede  // The Three Bears

Morals / Ponaučenia

2*/ Princezná na hrášku // The Princess on the Pea

Morals / Ponaučenia

3*/ Matka Perinbaba  // Mother Holle

Morals / Ponaučenia

4*/ Červená čiapočka  // The Little Red Riding Hood

Morals / Ponaučenia

5*/ Žaba a tri čarodejnice  // The Frog and the Three Witches

Morals / Ponaučenia

6*/ Orieškové dieťa  // The Hazelnut Child

Morals / Ponaučenia

7*/ Dve žaby // The Two Frogs

Morals / Ponaučenia

8*/ Šakal a studnička  // The Jackal and the Well

Morals / Ponaučenia

9*/ Dobrodružstvá mladšieho šakalovho syna // The Adventures of the Jackal's Younger Son

Morals / Ponaučenia

10*/ Rumcajs Rumpel  // Rumpelstiltskin

Morals / Ponaučenia

11*/ Príbeh šikovného krajčíra // The Brave Little Tailor

Morals / Ponaučenia

12*/ Pouliční muzikanti // The Street Musicians

Morals / Ponaučenia

13*/ Malá Zlatá čiapočka // The Little Golden Riding Hood

Morals / Ponaučenia

14*/ Rapuncelka // Rapunzel

Morals / Ponaučenia

15*/ Tri malé prasiatka  // The Three Little Pigs

15-1, TRI MALÉ PRASIATKA // THE THREE LITTLE PIGS

15-2, TRI MALÉ PRASIATKA // THE THREE LITTLE PIGS

Morals / Ponaučenia

16*/ Škaredé káčatko // The Ugly Duckling

16-1, ŠKAREDÉ KÁČATKO // THE UGLY DUCKLING

16-2, ŠKAREDÉ KÁČATKO // THE UGLY DUCKLING

16-3, ŠKAREDÉ KÁČATKO // THE UGLY DUCKLING

Morals / Ponaučenia

17*/ Maličká Maja (Malenka) // Little Maia

17-1, MALIČKÁ MAJA – MALENKA // LITTLE MAIA

17-2, MALIČKÁ MAJA – MALENKA // LITTLE MAIA

17-3, MALIČKÁ MAJA – MALENKA // LITTLE MAIA

Morals / Ponaučenia

KONIEC // THE END

Anotácia

Annotation

Vydavateľstvo Robert Hodosi

Tiráž

ISBN

1*/ Tri medvede

// The Three Bears

Robert Southey (saudhi), anglická poviedka, 104 viet,

vhodné pre vek od 3 rokov

1. Once upon a time, three bears lived together.

Kedysi dávno žili spolu tri medvede.

2. They lived in their own house deep in the forest.

Bývali vo vlastnom dome hlboko v lese.

3. One of them was small - Little Bear, the medium-sized one was his mother - Mother Bear, and the largest was the oldest, the father - Father Bear.

Jeden z nich bol malý - Medvedík, prostredným bola jeho matka - Medvedica, a najväčším bol najstarší, otec - Medveď.

4. Each of these bears had their own pot for porridge.

Každý z týchto medveďov mal vlastný hrniec na kašu.

5. The small pot was for Little Bear.

Malý hrniec bol pre Medvedíka.

6. The medium-sized pot was for Mother Bear.

Stredne veľký hrniec bol pre Medvedicu.

7. And the largest pot was for the biggest, gigantic Father Bear.

A najväčší hrniec bol pre najväčšieho, obrovského Medveďa.

8. Each of them also had their own chair to sit on.

Každý z nich mal aj vlastnú stoličku na sedenie.

9. The small chair was for Little Bear.

Malá stolička bola pre Medvedíka.

10. The medium-sized chair was for Mother Bear.

Stredne veľká stolička bola pre Medvedicu.

11. And the large chair was for the huge Father Bear.

A veľká stolička bola pre obrovského Medveďa.

12. Each of these bears had their own bed in which they slept.

Každý z týchto medveďov mal svoju vlastnú posteľ, v ktorej spal.

13. The smallest Little Bear had the smallest bed.

Najmenší Medvedík mal najmenšiu postieľku.

14. Mother Bear had a medium-sized bed.

Matka Medvedica mala stredne veľkú posteľ.

15. And Father Bear had the largest, huge bed.

A otec Medveď mal najväčšiu, obrovskú posteľ.

16. One day, as soon as they made their porridge, they poured it into their pots.

Jedného dňa, hneď ako si pripravili kašu, naliali ju do svojich hrncov.

17. Then they went for a walk in the forest so that the porridge could cool down and they wouldn’t burn their mouths with it so hot.

Potom sa šli prejsť do lesa, aby kaša medzitým vychladla a nepopálili si ústa tak horúcou.

18. While the three bears were walking in the forest, a little old woman came to their house.

Kým sa tri medvede prechádzali v lese, malá stará žena prišla k ich domu.

19. First, she peeked inside through the window, then through the keyhole.

Najprv nakukla dovnútra oknom, potom kľúčovou dierkou.

20. Since she didn’t see anyone inside the house, she lifted the latch on the door and went in.

Keďže vo vnútri domu nikoho nevidela, zdvihla západku na dverách a vošla dovnútra.

21. She certainly wasn’t a good, honest old woman.

Určite to nebola dobrá, čestná stará žena.

22. Unfortunately, the door wasn’t locked because these three bears were good bears.

Bohužiaľ, dvere neboli zamknuté, pretože tieto tri medvede boli dobré medvede.

23. They never hurt anyone or attacked anyone.

Nikdy nikomu neublížili ani na nikoho nezaútočili.

24. And it never happened to them that someone would want to harm them.

A nikdy sa im nestalo, že by im niekto chcel ublížiť.

25. So the old woman opened the door and went inside.

Tak stará žena otvorila dvere a vošla dovnútra.

26. She was very pleased when she saw the porridge on the table.

Veľmi sa potešila, keď na stole uvidela kašu.

27. If she had been a good little woman, she would have waited until the bears returned home.

Keby to bola dobrá malá žena, počkala by, kým sa medvede nevrátia domov.

28. And then they might have given her some of the porridge and invited her to have breakfast with them.

A potom by jej možno ponúkli trochu kaše a pozvali ju, aby sa s nimi naraňajkovala.

29. Because they were very good bears.

Pretože to boli veľmi dobré medvede.

30. They had somewhat rough manners, but that’s quite expected for bears.

Mali trochu drsné spôsoby, ale u medveďov sa to dá očakávať.

31. Despite everything known about bears, these were kind-hearted and hospitable.

Napriek všetkému, čo sa o medveďoch vie, tieto boli dobrosrdečné a pohostinné.

32. However, this evil old woman was very rude.

Avšak táto zlá stará žena bola veľmi drzá.

33. She had shameless manners and helped herself as if she were at home.

Mala nehanebné spôsoby a obslúžila sa tam, akoby bola doma.

34. First, she tasted Father Bear’s porridge.

Najprv ochutnala kašu veľkého Medveďa.

35. It was too hot for her.

Bola pre ňu príliš horúca.

36. She cursed a lot into the groats and cinnamon.

Veľa nadávala do krupice a škorice.

37. Then she tasted Mother Bear’s porridge.

Potom ochutnala kašu Medvedice.

38. It was too cold.

Bola príliš studená.

39. She cursed even worse into the henhouse and the shed.

Nadávala ešte horšie do kurníka a šopy.

40. Finally, she tasted the porridge from the smallest pot.

Nakoniec ochutnala kašu z najmenšieho hrnca.

41. It was neither cold nor hot.

Nebola ani studená, ani horúca.

42. It was just right.

Bola presne akurát.

43. The porridge tasted so good to her that she ate everything that Little Bear was supposed to have for breakfast.

Kaša jej tak zachutila, že zjedla všetko, čo mal mať na raňajky malý Medvedík.

44. But the rude old woman still had to grumble impolitely because she wasn’t full.

Ale nevychovaná stará žena musela aj tak neslušne reptať, pretože sa nenajedla dosýta.

45. “What a tiny, pathetic thing. Such good porridge, and yet such a small pot.”

„Drobnosť jedna nepodarená. Taká dobrá kaša, a pritom taký malý hrniec.“

46. Then she wanted to sit down.

Potom si chcela sadnúť.

47. She first tried the large chair of the huge Father Bear.

Najprv skúsila veľkú stoličku obrovského Medveďa.

48. But it was too hard for her.

Ale tá bola pre ňu príliš tvrdá.

49. So she sat on the medium-sized chair meant for Mother Bear.

Tak si sadla na stredne veľkú stoličku určenú pre Medvedicu.

50. It was too soft for her.

Bola pre ňu príliš mäkká.

51. Finally, she settled in Little Bear’s smallest chair.

Nakoniec sa usadila v najmenšej Medvedíkovej stoličke.

52. However, under her weight, the chair broke, and she ended up on the floor.

Avšak pod jej váhou sa stolička rozpadla a ona skončila na podlahe.

53. The rude old woman gave a rude smirk and started maliciously cursing everyone she could think of.

Nevychovaná stará žena hodila neslušný úškrn a začala zlomyseľne nadávať na všetkých, na koho si spomenula.

54. After a while, when she calmed down a bit, she went upstairs, where the bears had their bedroom, where they slept.

Po chvíli, keď sa trochu upokojila, šla hore po schodoch, kde mali medvede spálňu, v ktorej spávali.

55. First, she lay in Father Bear’s large bed.

Najprv si ľahla do veľkej Medveďovej postele.

56. But it seemed too high for her.

Ale tá sa jej zdala príliš vysoká.

57. So she lay in Mother Bear’s bed.

Tak si ľahla do postele Medvedice.

58. That one still seemed too high for her.

Aj tá sa jej zdala príliš vysoká.

59. Finally, she came to Little Bear’s bed.

Nakoniec prišla k Medvedíkovej postieľke.

60. She stretched out comfortably in it; it was just right.

Pohodlne sa v nej natiahla, bola jej akurát.

61. She covered herself and soon fell asleep contentedly.

Prikryla sa a čoskoro spokojne zaspala.

62. At that time, the three bears thought their porridge should be cool enough by now.

V tú chvíľu si tri medvede pomysleli, že ich kaša by už mala byť dostatočne vychladená.

63. So they returned home for breakfast.

Tak sa vrátili domov na raňajky.

64. The little old woman left a spoon stuck in Father Bear’s porridge.

Malá stará žena nechala lyžicu zastrčenú v Medveďovej kaši.

65. The huge Father Bear furrowed his brows and, with a rough, gruff voice, angrily shouted:

Obrovský Medveď zvraštil obočie a hrubým, drsným hlasom nahnevane zvolal:

66. “Someone tasted my porridge!”

„Niekto ochutnal moju kašu!“

67. When Mother Bear turned around, she noticed a spoon in her porridge too, and someone had eaten from it.

Keď sa Medvedica otočila, zistila, že aj v jej kaši je lyžica a niekto z nej jedol.

68. She shouted:

Zvolala:

69. “Someone tasted my porridge too!”

„Niekto ochutnal aj moju kašu!“

70. They were only wooden spoons.

Boli to len drevené lyžice.

71. If they had been silver spoons, the old woman would surely have stolen them and put them in her pocket.

Keby to boli strieborné lyžice, stará žena by ich určite ukradla a strčila si ich do vrecka.

72. Then Little Bear spoke up.

Vtom sa ozval malý Medvedík.

73. He had a spoon in his porridge pot, but there wasn’t even a bit of porridge left.

V hrnci na kašu mal síce lyžicu, ale kaše tam nebolo ani za malú lyžičku.

74. He shouted:

Zvolal:

75. “Someone ate my porridge and even ate it all!”

„Niekto jedol moju kašu a dokonca ju celú zjedol!“

76. And Little Bear’s eyes glistened with tears.

A malému Medvedíkovi sa až oči zaleskli slzami.

77. Then the three bears said they had to search the whole house thoroughly.

Vtom si tri medvede povedali, že musia dôkladne prehľadať celú chalupu.

78. They went upstairs to their bedroom.

Šli hore do svojej spálne.

79. Father Bear immediately noticed his pillow was crumpled and shouted in his rough, gruff voice:

Veľký Medveď si hneď všimol, že má pokrčený vankúš, a svojím hrubým, drsným hlasom zvolal:

80. “Someone lay in my bed!”

„Niekto ležal v mojej posteli!“

81. Mother Bear noticed her headrest was shifted.

Medvedica si všimla, že má posunutý podhlavník.

82. She said:

Povedala:

83. “Someone lay in my bed too.”

„Niekto ležal aj v mojej posteli.“

84. And when Little Bear looked at his bed, he saw the headrest in place, the pillow in place on the headrest, but on the pillow, he saw an old, ugly, and dirty woman’s head sticking out from under the blanket.

A keď sa malý Medvedík pozrel na svoju postieľku, videl podhlavník na svojom mieste, vankúš na podhlavníku, ale na vankúši uvidel spod periny vytŕčať starú, škaredú a špinavú ženskú hlavu.

85. And she had no business being there because it wasn’t her house, and the bears hadn’t invited her.

A ona tam nemala čo robiť, pretože to nebol jej dom a medvede ju k sebe nepozvali.

86. So Little Bear said in his frightened voice:

Tak malý Medvedík povedal svojím vystrašeným hlasom:

87. “Someone lay in my bed, and she’s still there.”

„Niekto ležal v mojej postieľke a stále tam leží.“

88. The old woman heard Father Bear’s rough and gruff voice in her sleep, but she was in a deep sleep.

Stará žena začula vo sne drsný a hrubý hlas Medveďa, ale bola v hlbokom spánku.

89. So she couldn’t tell what Father Bear was saying.

Tak nedokázala rozoznať, čo Medveď hovoril.

90. It seemed to her that it was just the howling of the wind or the striking of thunder.

Zdalo sa jej, že je to len vytie vetra alebo údery hromov.

91. She also heard Mother Bear’s voice, but it seemed to her that she was only dreaming.

Počula aj hlas Medvedice, ale zdalo sa jej, že sa jej to len sníva.

92. But when she heard the voice of the small, little Little Bear, it was so piercing that it would have woken even a half-dead dog from sleep.

Ale keď počula hlas malého, drobného Medvedíka, ten bol tak prenikavý, že by prebudil zo spánku aj polomŕtveho psa.

93. It woke her up immediately, and she saw the three bears on one side of her bed.

Okamžite ju to prebudilo a na jednej strane svojej postele uvidela tri medvede.

94. She quickly jumped out of the other side of the bed and ran to the window.

Rýchlo vyskočila na druhej strane z postele a bežala k oknu.

95. It was open because whenever these bears got up, they opened the bedroom windows to have fresh air in the evening.

Bolo otvorené, pretože vždy, keď tieto medvede vstali, otvorili okná v spálni, aby tam mali večer čerstvý vzduch.

96. So the little old woman jumped out of the window and ran away as fast as her legs could carry her.

Tak malá stará žena vyskočila z okna a utekala preč, čo jej len nohy stačili.

97. Whether she broke her neck on the way or was caught by a ranger on her way through the forest and put in a reformatory for vagrancy and stealing, no one knows.

Či si cestou zlomila krk, alebo ju na ceste krížom lesom chytil strážnik a dal ju zavrieť do nápravno-výchovného zariadenia za tuláctvo a okrádanie druhých, to nikto nevie.

98. But the three bears never met her again in their home or in the surrounding area where they lived.

Ale tri medvede ju už nikdy u seba doma ani v okolí, kde bývali, nestretli.

99. The End

Koniec

Morals / Ponaučenia

- Respect other people's property and privacy.

Rešpektuj majetok a súkromie druhých.

- Acting rudely or selfishly can lead to negative consequences.

Hrubé alebo sebecké správanie môže viesť k negatívnym dôsledkom.

- Kindness and hospitality are valuable traits, even in difficult situations.

Láskavosť a pohostinnosť sú cenné vlastnosti, aj v obtiažnych situáciách.

- Taking what doesn’t belong to you is wrong and may cause harm.

Brať si, čo ti nepatrí, je zlé a môže spôsobiť škodu.

- Learn from mistakes and avoid repeating bad behaviour.

Uč sa z chýb a vyhni sa opakovaniu zlého správania.

2*/ Princezná na hrášku

// The Princess on the Pea

Hans Christian Andersen, dánska poviedka, 41 viet,

vhodné pre vek od 4 rokov

1. Long ago, there once lived a prince who wanted to marry a princess, but she had to be a true princess.

Kedysi dávno žil jeden princ, ktorý sa chcel oženiť s princeznou, ale musela to byť skutočná princezná.

2. So he travelled the world to find one like that.

Tak cestoval po svete, aby takú našiel.

3. He found many princesses, but he didn’t know how to tell if they were real princesses.

Našiel mnoho princezien, ale nevedel, ako má rozpoznať, či sú to skutočné princezné.

4. He found fault with each of them.

U každej z nich našiel nejakú chybu.

5. There was something about each of them that bothered him, indicating he hadn’t yet found a true princess.

Na každej z nich mu niečo vadilo, čo dokazovalo, že ešte nenašiel skutočnú princeznú.

6. So he returned home in a very bad mood because he had only wanted an actual princess for a wife.

Tak sa vrátil domov vo veľmi zlej nálade, pretože naozaj chcel za manželku len skutočnú princeznú.

7. One night, a great storm struck.

Jedného dňa v noci bola veľká búrka.

8. There was lightning and thunder.

Blýskalo sa a hrmelo.

9. The rain fell so heavily that you could only see a short distance.

Padal taký hustý dážď, že bolo vidieť len na malú vzdialenosť.

10. The weather was downright frightening.

Bolo to priamo desivé počasie.

11. Suddenly, they heard someone knocking on the palace gate.

Zrazu počuli, ako niekto klope na bránu paláca.

12. The old king went to open it.

Starý kráľ šiel otvoriť.

13. A princess was standing at the gate.

Za bránou stála princezná.

14. She was soaked through from the rain.

Od dažďa bola celá do nitky premočená.

15. The storm had drenched her to the bone.

Búrka ju celú zmáčala až na kosť.

16. Water ran down her hair and clothes into her shoes and out again.

Voda jej stekala po vlasoch a šatách až do topánok a odtiaľ von.

17. As she stood there, she claimed to be a true princess.

Ako tam stála, povedala, že je skutočná princezná.

18. “Well, we’ll soon find out!” thought the old queen, but she didn’t say anything.

„No, to čoskoro zistíme!“ pomyslela si stará kráľovná, ale nič nepovedala.

19. She went into the bedroom.

Vošla do spálne.

20. She took off the bed sheets.

Zložila posteľnú bielizeň z postele.

21. Then she placed a small pea at the bottom of the bed.

Potom položila na spodok postele malý hrášok.

22. On top of it, she laid twenty mattresses and, on top of them, twenty quilted down blankets.

Naň položila dvadsať matracov a na vrch dvadsať prešívaných perových prikrývok.

23. This was the bed in which the princess was to sleep.

Toto bola posteľ, v ktorej mala princezná spať.

24. The following day, they asked her how she had slept.

Na druhý deň sa jej opýtali, ako sa jej spalo.

25. “Oh, very badly!” the princess said.

„Ó, veľmi zle!“ povedala princezná.

26. “I hardly managed to close my eyes all night!

„Celú noc som sotva oči zažmúrila!

27. I’m sure there was something hard in the bed.

Som si istá, že niečo tvrdé bolo v posteli.

28. I couldn’t sleep at all.

Vôbec som nemohla zaspať.

29. My body is covered in bruises.

Moje telo je samá modrina.

30. It was a terrible night!”

Bola to strašná noc!“

31. Now they knew she was an actual princess because she had felt the pea through twenty mattresses and twenty quilted down blankets.

Teraz už vedeli, že je skutočnou princeznou, pretože cítila hrášok cez dvadsať matracov a dvadsať prešívaných perových prikrývok.

32. No one else could be as sensitive as a true princess.

Nikto iný nemohol byť taký citlivý, len skutočná princezná.

33. So the prince married her.

Tak sa s ňou princ oženil.

34. He now knew he had gotten an actual princess.

Už vedel, že získal skutočnú princeznú.

35. They put the pea in the Royal Museum.

Hrášok uložili do Kráľovského múzea.

36. And if no one has stolen it, it’s still there to this day.

A ak ho nikto neukradol, leží tam dodnes.

37. And this is a true story.

A toto je skutočný príbeh.

38. The End

Koniec

Morals / Ponaučenia

- True value and genuineness are revealed in details and sensitivity that others overlook.

Pravá hodnota a úprimnosť sa prejavujú v detailoch a citlivosti, ktoré ostatní prehliadajú.

- True quality shines through even in the smallest tests.

Pravá kvalita vynikne aj v tých najmenších skúškach.

- Patience in seeking the right one brings reward.

Trpezlivosť pri hľadaní toho pravého prináša odmenu.

3*/ Matka Perinbaba

// Mother Holle

Bratia Grimmovci, nemecká poviedka, 99 viet,

vhodné pre vek od 4 rokov

1. Once upon a time, there lived a widow who had two daughters.

Kedysi dávno žila jedna vdova, ktorá mala dve dcéry.

2. One was beautiful and clever, the other was ugly and lazy.

Jedna bola krásna a šikovná, druhá bola škaredá a lenivá.

3. But since the ugly one was her own daughter, she loved her above all else.

Ale keďže tá škaredá bola jej vlastná dcéra, milovala ju nadovšetko.

4. And the beautiful one had to do all the work in the house.

A tá krásna musela robiť všetku prácu v dome.

5. In fact, she only served there as a maid and did all the household chores.

Vlastne tam slúžila len ako slúžka a robila všetky domáce práce.

6. Every day, she sat by the well and had to spin thread until her fingers hurt and were bloody.

Každý deň sedávala pri studni a musela priasť niť, kým ju neboleli prsty a nemala ich celé krvavé.

7. One day, a drop of blood fell onto the spindle.

Jedného dňa jej kvapka krvi kvapla na vreteno.

8. So she dipped it into the well because she wanted to wash it.

Tak ho ponorila do studne, lebo ho chcela umyť.

9. But by unfortunate chance, it slipped from her hand and fell straight into the well.

No nešťastnou náhodou jej vykĺzlo z ruky a spadlo priamo do studne.

10. She ran to her stepmother, but she only harshly scolded her and was so merciless that, in anger, she said:

Bežala k svojej macoche, ale tá jej len tvrdo vynadala a bola k nej taká nemilosrdná, že jej v hneve povedala:

11. “Well, since you dropped the spindle into the well, you must go get it.

„No, keď si pustila vreteno do studne, musíš preň ísť.

12. And don’t show yourself to me until you bring it back with you.”

A neukazuj sa mi pred očami, kým ho neprinesieš so sebou.“

13. So the unfortunate girl returned to the well.

Tak sa teda nešťastná dievčina vrátila k studni.

14. She didn’t know what to do.

Nevedela, čo má robiť.

15. In her misery and despair, she jumped into the well and sank in the water to the very bottom.

V nešťastí a zúfalstve skočila do studne a potopila sa vo vode až na samé dno.

16. For a time, she lost consciousness.

Na chvíľu stratila vedomie.

17. When she came to and regained her senses, she suddenly found herself lying on the ground in the middle of a beautiful meadow.

Keď sa prebrala a znova nadobudla vedomie, zrazu sa ocitla ležať na zemi uprostred krásnej lúky.

18. The sun shone brightly above her head, and thousands of flowers bloomed around her.

Slnko jej nad hlavou jasne svietilo a okolo kvitli tisíce kvetov.

19. She stood up and wandered through this magical place.

Vstala a túlala sa po tomto kúzelnom mieste.

20. Until she came to an oven full of bread.

Kým neprišla k peci plnej chleba.

21. The bread called out to her:

Ten chlieb na ňu zavolal:

22. “Oh! Take me out of here, or I’ll burn to ashes. I’m already baked enough.”

„Ó! Vytiahni ma odtiaľto, inak zhorím na popol. Už som dosť upečený.“

23. So she quickly approached the oven.

Tak rýchlo pristúpila k peci.

24. She took out all the loaves, one by one.

Vytiahla z nej všetky bochníky, jeden po druhom.

25. Then she went a little further and came to an apple tree covered with beautiful, rosy apples.

Potom šla trochu ďalej a prišla k jabloni obsypanej krásnymi ružovo zafarbenými jablkami.

26. As she passed by, it called out to her:

Keď okolo prechádzala, tá na ňu zavolala:

27. “Oh! Shake me, shake me. My apples are fully ripe.”

„Ó! Potras mnou, potras. Moje jablká sú už úplne zrelé.“

28. She did as the apple tree asked.

Urobila tak, ako ju jabloň požiadala.

29. She shook it, and the apples fell like rain.

Potriasla ňou a jablká padali ako dážď.

30. None of them remained on the tree.

Žiadne z nich nezostalo na strome.

31. When she gathered them into a pile, she went on her way.

Keď ich pozbierala na hromadu, šla si ďalej svojou cestou.

32. After a while, she came to a small house where an old woman sat by the door.

Po chvíli prišla k malému domu, pri ktorého dverách sedela stará žena.

33. This old lady had such large teeth that the girl got scared and wanted to run away, but the old woman called out to her:

Táto stará dáma mala také veľké zuby, že sa dievča zľaklo a chcelo utiecť, ale stará žena naň zavolala:

34. “What are you afraid of, my child? Stay with me and be my good little maid.

„Čoho sa bojíš, dieťa moje? Zostaň so mnou a buď mojou dobrou malou slúžkou.

35. If you do your work well, I’ll reward you handsomely.

Ak budeš svoju prácu robiť dobre, štedro ťa odmením.

36. But you must be very careful when making my bed.

Ale musíš byť veľmi starostlivá pri ustlaní mojej postele.

37. You must shake my featherbed thoroughly until the feathers fly.

Musíš dôkladne vytriasť moju perinu, kým z nej nebudú perá lietať.

38. Then people in the world will say it’s snowing, because I am Mother Holle.”

Potom ľudia vo svete povedia, že sneží, lebo ja som Matka Perinbaba.“

39. She spoke so kindly and warmly that the girl was deeply moved and immediately agreed to enter her service.

Hovorila tak láskavo a vrúcne, že dievča bolo z hĺbky duše dojaté a okamžite súhlasilo, že k nej vstúpi do služby.

40. She worked for the old woman as best she could.

Pre starú ženu pracovala, ako najlepšie vedela.

41. She shook the featherbed so well that the feathers flew around like snowflakes.

Triasla perinu tak dobre, až perie lietalo ako snehové vločky.

42. She led a contented life there.

Viedla si tam spokojný život.

43. She never received a scolding.

Nikdy nedostala vynadané.

45. She lived off the fruits provided by the fertile land.

Žila z plodov, ktoré jej poskytovala úrodná zem.

46. After some time spent with Mother Holle, she began to feel sad and unhappy.

Po nejakom čase strávenom s Matkou Perinbabou začala byť smutná a nešťastná.

47. Initially, she didn’t know what was wrong with her.

Najprv nevedela, čo s ňou je.

48. Then she realised she was longing for home.

Potom si uvedomila, že túži po domove.

49. So she went to Mother Holle and said to her:

Tak šla za Matkou Perinbabou a povedala jej:

50. “I know that I am a thousand times better off here than ever before in my life.

„Viem, že mi je tu tisíckrát lepšie ako kedykoľvek predtým v mojom živote.

51. Yet, despite this, I greatly desire to go home.

Napriek tomu mám veľkú túžbu ísť domov.

52. Even though you are so kind and good to me, I cannot stay here any longer but must return to my people.”

Aj keď si ku mne veľmi láskavá a dobrá, nemôžem tu dlhšie zostať, ale musím sa vrátiť k svojim ľuďom.“

53. “Your longing for home pleases me,” said Mother Holle,

„Tvoja túžba po domove ma teší,“ povedala Matka Perinbaba.

54. “and because you have served me so faithfully and devotedly, I will show you the way back to the world myself.”

„a pretože si mi slúžila tak verne a oddane, sama ti ukážem cestu späť na svet.“

55. So she took her by the hand and led her to an open door.

Tak ju vzala za ruku a viedla k otvoreným dverám.

56. As the girl passed through, she was covered in a golden rain from head to toe.

Keď dievča prechádzalo, celé ho pokryl zlatý dážď od hlavy po päty.

57. “This is the reward for serving me so well,” said Mother Holle and gave her the spindle that had fallen into the well.

„Toto je odmena za to, že si mi tak dobre slúžila,“ povedala Matka Perinbaba a dala jej vreteno, ktoré jej spadlo do studne.

58. Then she closed the door, and the girl found herself back in the world, not far from her home.

Potom zavrela dvere a dievča sa ocitlo späť vo svete, neďaleko od svojho domova.

59. As she passed by the henhouse, an old hen sitting on the wall clucked:

Keď prechádzala okolo kurníka, stará sliepka, ktorá sedela na múre, zakotkodákala:

60. “Cluck, cluck, cock-a-doodle-doo, our golden maid has returned to us.”

„Kvok, kvok, kotkodák, naša zlatá slúžka sa k nám vrátila.“

61. She went straight to her stepmother.

Šla rovno k svojej macoche.

62. Since she returned covered in gold, she was warmly welcomed at home.

Keďže sa vrátila celá pokrytá zlatom, doma ju srdečne privítali.

63. She began to tell everything that had happened to her.

Začala rozprávať všetko, čo sa jej prihodilo.

64. When her stepmother heard how she came to her wealth, she became very eager to secure the same wealth for her idle, ugly daughter.

Keď jej macocha počula, ako prišla k svojmu bohatstvu, veľmi zatúžila zabezpečiť rovnaké bohatstvo aj pre svoju lenivú, škaredú dcéru.

65. So she told her to sit by the well and spin.

Tak jej povedala, aby si sadla k studni a priadla.

66. To make the spindle bloody, she pricked her hand with a thorn from a hedge.

Aby zakrvavila vreteno, pichla jej ruku tŕňom zo živého plota.

67. Then she threw the spindle into the well and made her jump in.

Potom hodila vreteno do studne a nechala ju do nej skočiť.

68. Just like her sister, she found herself in a beautiful meadow.

Rovnako ako jej sestra sa ocitla na prekrásnej lúke.

69. She set off on the same path.

Vydala sa rovnakou cestou.

70. When she came to the baker’s oven, the bread began to call out to her:

Keď prišla k pekárskej peci, chlieb na ňu začal volať:

71. “Oh! Take me out of the oven, or I’ll burn to ashes. I’m already baked enough.”

„Ó! Vytiahni ma z pece, inak zhorím na popol. Už som dosť upečený.“

72. But the good-for-nothing girl replied:

Ale dievča dobré na nič odpovedalo:

73. “Good joke, really. I’m not going to dirty my hands with you!”

„Dobrý vtip, naozaj. Nebudem si špiniť ruky s tebou!“

74. And she went on.

A pokračovala ďalej.

75. Soon she came to the apple tree, which called out:

Čoskoro prišla k jabloni, ktorá zvolala:

76. “Oh! Shake me, my apples are fully ripe.”

„Ó! Potras mnou, moje jablká sú už úplne zrelé.“

77. “I’ll keep my distance from you so one of them doesn’t fall on my head.”

„Pôjdem radšej ďalej od teba, aby mi jedno z nich nespadlo na hlavu.“

78. And she went on her way.

A šla si svojou cestou.

79. When she arrived at Mother Holle‘s house, she wasn’t afraid of her at all, because she had been warned about her large teeth.

Keď prišla k domu Matky Perinbaby, vôbec sa jej nebála, lebo už bola varovaná pred jej veľkými zubami.

80. She immediately agreed to serve her.

Hneď ochotne súhlasila, že jej bude slúžiť.

81. On the first day, she worked very diligently and did everything her mistress ordered because she was thinking of the gold she would receive.

Prvý deň pracovala veľmi usilovne a urobila všetko, čo jej pani prikázala, lebo myslela na zlato, ktoré dostane.

82. But the very next day, she grew lazy.

Ale hneď na druhý deň zlenivela.

83. And on the third day, she didn’t even get up in the morning.

A na tretí deň ráno ani nevstala.

84. She didn’t make Mother Holle‘s bed as she was supposed to.

Neurobila Matke Perinbabe posteľ, ako mala.

85. Nor did she shake the featherbed properly so that the feathers would fly.

Ani perinu nevytriasla poriadne, aby perie lietalo.

86. So her mistress soon grew tired of her and dismissed her, which greatly pleased this lazy creature.

Tak sa jej pani čoskoro zunovala a prepustila ju, čo veľmi potešilo toto lenivé stvorenie.

87. “Now,” she thought, “I’ll be covered in golden rain.”

„Teraz,“ pomyslela si, „ma pokryje zlatý dážď.“

88. Mother Holle led her to the same door as her sister, but as she passed through, instead of gold, she was covered in sticky black pitch.

Matka Perinbaba ju zaviedla k rovnakým dverám ako jej sestru, ale keď prechádzala, namiesto zlata ju celú pokryla čierna lepkavá smola.

89. “This is the reward for your service,” Mother Holle said, closing the door behind her.

„Toto je odmena za tvoju službu,“ povedala Matka Perinbaba a zavrela za sebou dvere.

90. So the lazy girl came home covered in pitch.

Tak lenivá dievčina prišla domov celá pokrytá smolou.

91. When the old hen saw her from the top of the wall, she called out loudly:

Keď ju uvidela stará sliepka z vrchu múru, zvolala hlasno:

92. “Cluck, cluck, cock-a-doodle-doo! Our dirty, lazy idler has returned to us.”

„Kvok, kvok, kotkodák! Naša špinavá, lenivá povaľačka sa k nám vrátila.“

93. And the black pitch was so sticky that it stayed on her skin for her entire life and never came off.

A čierna smola bola taká lepkavá, že jej zostala na koži celý život a nikdy z nej nezišla.

94. That was the story of the diligent girl and the lazy girl.

To bol príbeh o usilovnej dievčine a lenivej dievčine.

95. The End

Koniec

Morals / Ponaučenia

- Hard work and diligence are rewarded.

Tvrdá práca a usilovnosť sú odmenené.

- Kindness and willingness to help others lead to positive outcomes.

Láskavosť a ochota pomáhať druhým vedú k pozitívnym výsledkom.

- Laziness and selfishness result in negative consequences.

Lenivosť a sebectvo vedú k negatívnym dôsledkom.

- Obedience and careful attention to tasks bring benefits.

Poslušnosť a starostlivá pozornosť k úlohám prinášajú výhody.

- Longing for home and family is a natural and honourable desire.

Túžba po domove a rodine je prirodzená a čestná.

Table of Contents

Poviedky a vety 1, Anglicky, Slovensky, Ilustrované

{Stories and sentences 1} {English, Slovak, Illustrated}

17 poviedok pre vek od 3, 4, 5 a 6 rokov, výber 1, 1700 viet

Róbert Hodoši Andrew Lang

Tiráž

ISBN

Úvod

Introduction

Obsah

1*/ Tri medvede // The Three Bears

Morals / Ponaučenia

2*/ Princezná na hrášku // The Princess on the Pea

Morals / Ponaučenia

3*/ Matka Perinbaba // Mother Holle

Morals / Ponaučenia